**Vážený cvičný učiteľ/cvičná učiteľka**

V prvom rade by som Vám rada poďakovala za ochotu spolupracovať s našou fakultou pri organizácii súvislej praxe študentov učiteľstva, ktorí tak absolvujú svoje výstupy pod vedením skúsených pedagógov. Som presvedčená o tom, že im poskytnete množstvo cenných rád a podnetov do ich budúcej praxe, keď s nimi budete robiť rozbor odučených vyučovacích hodín.

Chcela by som Vás týmto poprosiť o:

* vypísanie **záverečného hodnotiaceho hárku**, ktorý vypíšete po všetkých odučených hodinách a pošlete na našu fakultu po študentovi.

Taktiež **môžete** poslať po študentovi aj poznámky, ktoré si robíte pri pozorovaní vyučovacích hodín študenta (v akejkoľvek forme), tieto poznámky nám pomáhajú identifikovať, na ktoré momenty sa učitelia pri pozorovaní hodín zameriavajú.

Ešte raz ďakujem za spoluprácu a verím v hladký priebeh praxe.

Mgr. Romana Schubertová, PhD.

*koordinátorka pedagogickej praxe z biológie*